
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2014. gada 25. marta noteikumos Nr. 156 "Būvizstrādājumu tirgus uzraudzības kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Eiropas Parlamenta un Padomes 2024. gada 27. novembra Regula (ES) 2024/3110, kas nosaka saskaņotus būvizstrādājumu tirdzniecības noteikumus un atceļ Regulu (ES) Nr. 305/2011 (turpmāk – regula (ES) 2024/3110) ievieš jaunu būvizstrādājumu tiesisko regulējumu Eiropas Savienībā, nosakot jaunu pieeju saskaņoto tehnisko specifikāciju pieņemšanai un piemērošanai, kā arī precizējot tirgus uzraudzības iestāžu pienākumus.
1.2. Mērķis
Mērķa apraksts
Nodrošināt Ministru kabineta 2014. gada 25. marta noteikumu Nr. 156 “Būvizstrādājumu tirgus uzraudzības kārtība” (turpmāk – Noteikumi Nr. 156) atbilstību tieši piemērojamajai regulai (ES) 2024/3110, aktualizējot un papildinot Noteikumus Nr. 156 ar atsaucēm uz minēto regulu un precizējot tirgus uzraudzības regulējumu atbilstoši jaunajam Eiropas Savienības tiesiskajam ietvaram.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Noteikumi Nr. 156 ir izstrādāti, balstoties uz Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (turpmāk - regula (ES) Nr. 305/2011). Ar regulu (ES) 2024/3110 ir ieviests jauns būvizstrādājumu tiesiskais regulējums Eiropas Savienībā, kas paredz pakāpenisku pāreju no līdzšinējā regulējuma uz jaunu sistēmu. Atbilstoši regulas (ES) 2024/3110 95. pantam abu regulu piemērošana pārejas periodā notiek paralēli līdz jaunu saskaņoto tehnisko specifikāciju pieņemšanai attiecīgajām izstrādājumu saimēm vai kategorijām. Spēkā esošie Noteikumi Nr. 156 šo pārejas režīmu neatspoguļo un nesatur atsauces uz regulu (ES) 2024/3110, kā rezultātā būvizstrādājumu tirgus uzraudzības regulējums nacionālajā līmenī nav pilnībā saskaņots ar jauno Eiropas Savienības tiesisko ietvaru.
Problēmas un risinājumi
Problēmas apraksts
Noteikumi Nr. 156 šobrīd ir balstīti uz regulu (ES) Nr. 305/2011, tomēr no 2026. gada 8. janvāra spēkā ir stājusies jaunā regula (ES) 2024/3110, kas paredz jaunu būvizstrādājumu regulējuma sistēmu ar pakāpenisku pāreju uz jauniem saskaņotajiem tehniskajiem noteikumiem. Šajā pārejas periodā vienlaikus pastāvēs situācija, ka daļai būvizstrādājumu joprojām piemērojama regula (ES) Nr. 305/2011, savukārt citām izstrādājumu saimēm jau būs piemērojama regula (ES) 2024/3110, atkarībā no tā, vai attiecīgajai izstrādājumu saimei būs pieņemtas jaunas saskaņotās tehniskās specifikācijas. Spēkā esošais nacionālais regulējums šo situāciju neatspoguļo, jo tajā nav ietvertas atsauces uz regulu (ES) 2024/3110 un nav noteikta tirgus uzraudzības kārtība gadījumiem, kad būvizstrādājumi tiek reglamentēti pēc jaunās regulas. Tas rada tiesisko nenoteiktību gan tirgus uzraudzības iestādēm, gan uzņēmējiem attiecībā uz piemērojamām prasībām, dokumentācijas iesniegšanu, atbilstības novērtēšanu un uzraudzības procedūrām, kā arī apgrūtina efektīvu tirgus uzraudzības īstenošanu pārejas periodā.
Risinājuma apraksts
Noteikumu grozījumi paredz precizēt Noteikumus Nr. 156 atbilstoši jaunajam Eiropas Savienības tiesiskajam regulējumam, iekļaujot tajos atsauces uz regulu (ES) 2024/3110 un precīzi nosakot, kāda tirgus uzraudzības kārtība piemērojama būvizstrādājumiem atkarībā no tā, vai uz tiem attiecas saskaņotās tehniskās specifikācijas saskaņā ar regulu (ES) Nr. 305/2011 vai regulu (ES) 2024/3110.
Atbilstoši grozījumiem Patērētāju tiesību aizsardzības centrs veiks būvizstrādājumu tirgus uzraudzību būvizstrādājumiem, uz kuriem ir attiecināmas atbilstoši regulas (ES) Nr. 305/2011 kārtībai pieņemtās saskaņotās tehniskās specifikācijas, – saskaņā ar regulu (ES) Nr. 305/2011, Eiropas Parlamenta un Padomes 2008. gada 9. jūlija Regulu (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93 (turpmāk – regula (EK) Nr. 765/2008), un šajos noteikumos noteikto kārtību, savukārt būvizstrādājumiem, uz kuriem ir attiecināmas atbilstoši regulas (ES) 2024/3110 kārtībai pieņemtās saskaņotās tehniskās specifikācijas, – saskaņā ar regulu (ES) 2024/3110, regulu (EK) Nr. 765/2008), un šajos noteikumos noteikto kārtību.
Saskaņotās tehniskās specifikācijas būvizstrādājumu jomā tiek noteiktas saskaņā ar Eiropas Savienība tiesisko regulējumu, tostarp regulu (ES) 2024/3110. Atbilstoši regulas (ES) 2024/3110 3. panta 42. punktam “saskaņotas tehniskās specifikācijas” ir saskaņotie snieguma standarti, kuri ir padarīti par obligātiem šīs regulas piemērošanas vajadzībām saskaņā ar 5. panta 8. punktu, 6. panta 1. punktā minētie īstenošanas akti un 7. panta 1. punktā, 9. panta 3. punktā un 10. panta 2. punktā minētie deleģētie akti.
Grozījumi skaidri nostiprina tirgus uzraudzības iestāžu tiesības un pienākumus abos regulatīvajos režīmos, tai skaitā attiecībā uz informācijas un dokumentācijas pieprasīšanu, atbilstības novērtēšanu, paraugu ņemšanu un ekspertīžu veikšanu, kā arī dokumentu iesniegšanu valsts valodā. Tādējādi tiek nodrošināta tiesiskā skaidrība, nepārtraukta tirgus uzraudzības funkciju izpilde un atbilstība Eiropas Savienības tiesībām visā pārejas periodā līdz pilnīgai pārejai uz regulas (ES) 2024/3110 regulējumu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
būvizstrādājumu ražotāji, importētāji un izplatītāji
Ietekmes apraksts
Grozījumi tieši skar būvizstrādājumu ražotājus, importētājus un izplatītājus, kuri laiž tirgū būvizstrādājumus, uz kuriem attiecas Eiropas Savienības saskaņotās tehniskās specifikācijas. Projekts neievieš jaunas tehniskās prasības būvizstrādājumiem un nenosaka papildu pienākumus ekonomikas dalībniekiem, bet precizē piemērojamo tirgus uzraudzības regulējumu atbilstoši tieši piemērojamām Eiropas Savienības tiesību normām – regulai (ES) Nr. 305/2011 un regulai (ES) 2024/3110 pārejas periodā.
Administratīvais slogs uzņēmējiem nepalielinās, jo netiek ieviesti jauni ziņošanas vai dokumentācijas iesniegšanas pienākumi. Grozījumi nodrošina skaidrību par piemērojamo regulējumu pārejas periodā un tirgus uzraudzības kārtību.
Uzņēmējiem arī turpmāk būs jānodrošina būvizstrādājumu atbilstība attiecīgajām saskaņotajām tehniskajām specifikācijām, jāglabā un jāsniedz atbilstības dokumentācija un jānodrošina sadarbība ar tirgus uzraudzības iestādēm atbilstoši piemērojamajam ES regulējumam.
Ņemot vērā, ka atbilstoši regulas (ES) 2024/3110 95. panta 9. punktam ekonomikas operatoru pienākumi kļūst piemērojami tikai pēc attiecīgo saskaņoto tehnisko specifikāciju vai īstenošanas aktu pieņemšanas un ka pašlaik nav pieņemta neviena saskaņotā tehniskā specifikācija atbilstoši regulai (ES) 2024/3110, nav iespējams aprēķināt potenciālās atbilstības izmaksas, kas varētu rasties nākotnē. Konkrēts atbilstības izmaksu apmērs būs izvērtējams tikai pēc tam, kad tiks pieņemtas attiecīgās tehniskās specifikācijas un būs zināms to saturs un piemērošanas nosacījumi.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32024R3110
ES tiesību akta datums, izdevējinstitūcija, numurs, veids un nosaukums
27.11.2024., Eiropas Parlaments un Padome, 2024/3110, Regula (ES), kas nosaka saskaņotus būvizstrādājumu tirdzniecības noteikumus un atceļ Regulu (ES) Nr. 305/2011
Apraksts
Lai nodrošinātu nacionālā regulējuma atbilstību regulai (ES) 2024/3110 un nodrošinātu skaidru šīs regulas piemērošanu būvizstrādājumu tirgus uzraudzībā, nepieciešams precizēt noteikumus Nr. 156, papildinot tos ar atsaucēm uz šo Eiropas Savienības tiesību aktu.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
Tiek nodrošināta Noteikumu Nr. 156 atbilstība regulai (ES) 2024/3110, noteikumos iekļaujot atsauces uz šo Eiropas Savienības tiesību aktu. Tas nodrošinās regulas (ES) 2024/3110 efektīvu piemērošanu būvizstrādājumu tirgus uzraudzības jomā.
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	27.11.2024., Eiropas Parlaments un Padome, 2024/3110, Regula (ES), kas nosaka saskaņotus būvizstrādājumu tirdzniecības noteikumus un atceļ Regulu (ES) Nr. 305/2011

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas (ES) 2024/3110 3. panta 9. punkts
	Noteikumu projekta 4. punkts
	Pārņemtas pilnībā
	Noteikumu projekta 4. punkts neparedz stingrākas prasības nekā noteikts regulas (ES) 2024/3110 vienībā.

	Regulas (ES) 2024/3110 42. panta 1. punkts
	Noteikumu projekta 5. punkts
	Pārņemtas pilnībā
	Noteikumu projekta 5. punkts neparedz stingrākas prasības nekā noteikts regulas (ES) 2024/3110 vienībā.

	Regulas (ES) 2024/3110 16. panta 4. punkts un 22. panta 6. punkts
	Noteikumu projekta 6. punkts
	Pārņemtas pilnībā
	Noteikumu projekta 6. punkts neparedz stingrākas prasības nekā noteikts regulas (ES) 2024/3110 vienībā.

	Regulas (ES) 2024/3110 65. panta 1. punkts
	Noteikumu projekta 7. punkts
	Pārņemtas pilnībā
	Noteikumu projekta 7. punkts neparedz stingrākas prasības nekā noteikts regulas (ES) 2024/3110 vienībā.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Izvērtējot regulas (ES) 2024/3110 2. panta 3. punktu, secināts, ka minētā norma attiecas uz Eiropas Savienība tālākajiem reģioniem LESD 349. panta izpratnē, un tā kā Latvija nav dalībvalsts ar šādiem reģioniem, noteiktā rīcības brīvība uz Latviju nav attiecināma un netiek izmantota.

Attiecībā uz regulas (ES) 2024/3110  11. panta 7. un 8. punktu secināts, ka šajās normās paredzētā dalībvalstu iespēja ieviest obligātas iepakojuma depozīta sistēmas, noteikt ražotāju pienākumu atgūt nepārdotos izstrādājumus vai ierobežot to iznīcināšanu nav tieši saistīta ar būvizstrādājumu tirgus uzraudzības kārtību, kas ir šo Ministru kabineta noteikumu projekta regulējuma priekšmets.

Attiecībā uz regulas (ES) 2024/3110 16. panta 4. punktu un 22. panta 6. punktu, kuros paredzēts, ka dalībvalsts var noteikt valodu vai valodas, kādās nodrošināma snieguma un atbilstības deklarācija, kā arī vispārīgā informācija par izstrādājumu, lietošanas instrukcija un drošuma informācija, noteikumu projektā šī rīcības brīvība ir izmantota. Ar noteikumu projekta 6. punktu tiek precizēts Ministru kabineta noteikumu Nr. 156 4. punkts, nosakot, ka minētie dokumenti nodrošināmi valsts valodā.

Izvērtējot regulas (ES) 2024/3110 92. pantu, secināts, ka tajā paredzētais dalībvalstu pienākums noteikt sankcijas par regulas prasību pārkāpumiem. Noteikumu projekts neparedz jaunu sodu sistēmu, jo tā mērķis ir precizēt būvizstrādājumu tirgus uzraudzības kārtību saistībā ar jaunās regulas piemērošanu, nevis noteikt administratīvo atbildību būvizstrādājumu jomā, kas ir noteikta Būvniecības likuma 29. pantā.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Nav attiecināms.

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Sabiedrības līdzdalības laikā viedokļi par normatīvo aktu netika saņemti.
 
6.3. Sabiedrības līdzdalības rezultāti
Sabiedrības līdzdalības laikā viedokļi par normatīvo aktu netika saņemti.
 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Patērētāju tiesību aizsardzības centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

